CELEX: 62018TA0671
Language: et
Date: 2021-10-20 00:00:00
Title: Liidetud kohtuasjad T-671/18 ja T-140/19: Üldkohtu 20. oktoobri 2021. aasta otsus – ZU versus komisjon (Avalik teenistus – Ametnikud – Üleviimine teenistuse huvides – Personalieeskirjade artikkel 12a – Psühholoogiline ahistamine – Personalieeskirjade artikkel 25 – Põhjendamiskohustus – Kaitseõigused ja õigus olla ära kuulatud – Ilmne hindamisviga – Hea halduse põhimõte ja hoolitsemiskohustus – Personalieeskirjade artikkel 22a – Võimu kuritarvitamine – Personalieeskirjade artikkel 24 – Abitaotlus – Taotluse rahuldamata jätmine – 2017. aasta hindamine – Hindamisaruanne – 2018. aasta edutamine – Edutamata jätmise ettepanek – Vastutus)

13.12.2021   
            
            
               ET
            
            
               Euroopa Liidu Teataja
            
            
               C 502/19
            
         
      Üldkohtu 20. oktoobri 2021. aasta otsus – ZU versus komisjon
      (Liidetud kohtuasjad T-671/18 ja T-140/19) (1)
      
      (Avalik teenistus - Ametnikud - Üleviimine teenistuse huvides - Personalieeskirjade artikkel 12a - Psühholoogiline ahistamine - Personalieeskirjade artikkel 25 - Põhjendamiskohustus - Kaitseõigused ja õigus olla ära kuulatud - Ilmne hindamisviga - Hea halduse põhimõte ja hoolitsemiskohustus - Personalieeskirjade artikkel 22a - Võimu kuritarvitamine - Personalieeskirjade artikkel 24 - Abitaotlus - Taotluse rahuldamata jätmine - 2017. aasta hindamine - Hindamisaruanne - 2018. aasta edutamine - Edutamata jätmise ettepanek - Vastutus)
      (2021/C 502/28)
      Kohtumenetluse keel: inglise
      
         Pooled
      
      
         Hageja: ZU (esindaja: advokaat C. Bernard-Glanz)
      
         Kostja: Euroopa Komisjon (esindajad: I. Melo Sampaio, D. Milanowska ja L. Vernier, keda abistasid advokaadid D. Waelbroeck ja A. Duron)
      
         Ese
      
      Kohtuasjas T-671/18 ELTL artikli 270 alusel esitatud nõue tühistada esiteks komisjoni 12. oktoobri 2018. aasta otsus, viia hageja üle Euroopa Pettustevastasesse Ametisse (OLAF) Brüsselis (Belgia); komisjoni 29. oktoobri 2018. aasta kiri, millega komisjon kinnitas hagejale esialgu, et tema OLAFisse teenistusse võtmine toimub 1. detsembril 2018 ja milles ta edastas hagejale praktilise teabe tema Brüsselisse tagasituleku kohta, ning nende kahe otsuse peale esitatud kaebuse rahuldamata jätmise otsus ning teiseks nõue hüvitada kahju, mis hagejale on väidetavalt tekitatud eelkõige nende otsustega, ning kohtuasjas T-140/19 ELTL artikli 270 alusel esitatud nõue tühistada hageja 2017. aasta hindamisaruanne, ettepanek jätta ta 2018. aastal edutamata, tema 26. jaanuaril 2018 esitatud abitaotluse rahuldamata jätmine ning otsused, millega jäeti rahuldamata nende kolme otsuse peale esitatud kaebused.
      
         Resolutsioon
      
      
                  1.
               
               
                  Jätta hagid liidetud kohtuasjades T-671/18 ja T-140/19 rahuldamata.
               
            
                  2.
               
               
                  Mõista kohtukulud välja ZU-lt, sealhulgas kohtuasjas T-671/18 R ajutiste meetmete kohaldamise menetlusega seotud kohtukulud.
               
            
         (1)  ELT C 16, 14.1.2019.